Óvodai és iskolai szociális segítés szekció üzenete az ágazati irányításnak

1. Az óvodai és iskolai szociális segítés egy hiánypótló, hatékony, szükségszerű szolgáltatás, már most rengeteg eredménnyel!
2. Jogszabályok módosítására lenne szükség: (nem a tevékenységet kell a jelenlegi szabályozáshoz igazítani, hanem fordítva)
   1. Gyvt. 31. §.: a szolgáltatások igénybevételéhez szükséges szülői hozzájárulás kivételeinek megfogalmazása (hivatkozva a gyermek segítség kéréshez való jogára Gyvt. 6.§(2) bek.) => Óvodai és iskolai szociális segítés szolgáltatást kérhesse a gyermek önmaga is. => Ez esetben a gyermek panaszának meghallgatását követően (amennyiben beavatkozás szükséges) kötelező lenne a szülőt értesíteni/bevonni.
   2. Köznevelési tv.: Kerüljön be a tv-be, hogy e szolgáltatást az intézmény a gyermekjóléti központok, mint külső szolgáltatók igénybevételével biztosítja. Ez esetben, mint a köznevelési intézmény alaptevékenységéhez nem kellene külön hozzájárulást sem kérni.
3. Állásfoglalás/ajánlás kérése az alábbi kérdésekben:
   1. iskolapszichológusok – szociális segítők tevékenységének, feladatainak, kompetencia határainak stb. tisztázása
   2. Mit tehetünk, ha egy intézmény nem járul hozzá a szolgáltatás biztosításához, nem engedi be a segítőt, vagy ellehetetleníti a munkáját?
4. A projekt befejezését követően miért szükségesek még mindig a jelenléti ívek a szolgáltatást igénybevevőktől? (óvodás még írni sem tud + kivitelezhetetlen gyakran)

Javaslat: ha mindenképp szükséges igazolni a létszámot, akkor a jelenléti ívek helyett az intézmény igazolása/nyilatkozata az adott tevékenységről (közösségi program, csoportok), és a résztvevők számáról.

1. Szükséges lenne a tevékenység marketingjének ágazati szintű segítése.
2. Indokolt lenne a finanszírozás és az egy szakember által ellátandó gyermekszám újragondolása a területi és köznevelési intézményi sajátosságok (halmozott problémákkal küzdő gyermekeket nevelő és oktató intézmények) alapján.